**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 200/2019 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách v znení nariadenia vlády Slovenskej republiky č. 195/2020 Z. z. |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |  **☐**  Materiál nelegislatívnej povahy |
|  **☒**  Materiál legislatívnej povahy  |
|  **☐**  Transpozícia práva EÚ  |
|  |
| **Termín začiatku a ukončenia PPK** | 05.05.2021 – 18.05.2021 |
| **Predpokladaný termín predloženia na MPK\*** | máj 2021 |
| **Predpokladaný termín predloženia na Rokovanie vlády  SR\*** | jún 2021 |

|  |
| --- |
| **2. Definícia problému** |
| V Slovenskej republike je poskytovanie pomoci upravené aproximačným nariadením vlády. Týmto nariadením vlády Slovenskej republiky sú ustanovené paušálne výšky pomoci na dodávanie alebo distribúciu školského ovocia a zeleniny alebo školského mlieka a mliečnych výrobkov, ako aj zoznam týchto poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc. Tento zoznam sa pravidelne prehodnocuje. Rovnako sa pravidelne prehodnocujú paušálne ustanovené výšky pomoci na dodávanie alebo distribúciu týchto poľnohospodárskych výrobkov vzhľadom na situáciu na trhu a bežné spotrebiteľské ceny týchto poľnohospodárskych výrobkov. Rovnako vznikla potreba precizovania pôvodných a zavedenia nových pravidiel v rámci vykonávania školského programu v Slovenskej republike. |
| **3. Ciele a výsledný stav** |
| Zoznam poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc, je potrebné rozšíriť o nové poľnohospodárske výrobky mlieka a mliečnych výrobkov, pričom je zároveň potrebné adekvátne upraviť paušálne ustanovené výšky pomoci na dodávanie alebo distribúciu týchto poľnohospodárskych výrobkov v rámci školského programu.Taktiež je potrebné rozdeliť pomoc na dodávanie alebo distribúciu školského ovocia a zeleniny alebo školského mlieka a mliečnych výrobkov na základnú pomoc a dodatočnú pomoc, z ktorých základná pomoc bude plniť funkciu pomoci na dodávanie alebo distribúciu týchto poľnohospodárskych výrobkov tak, ako bola poskytovaná doposiaľ, a dodatočná pomoc zas bude fungovať ako doplatok z prostriedkov štátneho rozpočtu z rozpočtovej kapitoly Ministerstva pôdohospodárstva a rozvoja vidieka Slovenskej republiky na pokrytie úhrady, ktorú je dodávateľ alebo distribútor za tieto poľnohospodárske výrobky v rámci školského programu okrem pomoci oprávnený žiadať. V prípade dostatku prostriedkov štátneho rozpočtu by teda dodávateľ alebo distribútor príslušných poľnohospodárskych výrobkov tieto poľnohospodárke výrobky v rámci školského programu školám alebo ich deťom alebo žiakom z pohľadu týchto škôl alebo ich detí alebo žiakov dodával alebo distribuoval bezodplatne, nakoľko celú protihodnotu za tieto poľnohospodárske výrobky by tvorila len pomoc, zložená z pomoci základnej a dodatočnej. Dodatočná pomoc by pokrývaním uvedenej úhrady zároveň pokrývala DPH, na ktorej pokrývanie táto úhrada slúži. Zároveň je potrebné precizovať niektoré pravidlá vykonávania školského programu v Slovenskej republike a zaviesť primerané povinnosti škôl zapojených do školského programu vykonávaného v Slovenskej republike. |
|  |
| **4. Dotknuté subjekty** |
| Návrhom nariadenia vlády budú dotknutí podnikatelia, ktorí budú v rámci školského programu dodávať alebo distribuovať poľnohospodárske výrobky školského ovocia a zeleniny alebo školského mlieka a mliečnych výrobkov pre deti alebo žiakov, tieto deti alebo žiaci, a nepriamo aj ich školy. |
| **5.  Alternatívne riešenia** |
| Alternatíva 0: Ak by nedošlo k nadobudnutiu účinnosti navrhovaného nariadenia vlády, nedošlo by k potrebnej aktualizácii zoznamu poľnohospodárskych výrobkov, na dodávanie alebo distribúciu v rámci vykonávania školského programu ktorých možno v Slovenskej republike výlučne poskytovať pomoc, a ani k aktualizácii paušálne ustanovených výšok pomoci na ich dodávanie alebo distribúciu, a výšok najvyšších úhrad, ktoré za ne možno požadovať. Rovnako by nedošlo k zavedeniu bezodplatnej distribúcie školského ovocia a zeleniny a školských mliečnych výrobkov v rámci školského programu z pohľadu detí alebo žiakov. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          **☐**   Áno            ☒  Nie |
| **7.  Transpozícia práva EÚ**  |
| nie |
| **8.  Preskúmanie účelnosti\*\*** |
| nie |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy | **☐  Pozitívne** | **☒ Žiadne** |  **☐ Negatívne** |
| **☐** Áno |  ☐ Nie |  **☐**   Čiastočne |
| **Vplyvy na podnikateľské prostredie**    z toho vplyvy na MSP | **☒ Pozitívne** | **☐ Žiadne** | **☐   Negatívne** |
| **☒**  Pozitívne |  **☐** Žiadne |  **☐**   Negatívne |
| **Sociálne vplyvy** | **☒    Pozitívne** | **☐  Žiadne** | **☐       Negatívne** |
| **Vplyvy na životné prostredie** | **☐     Pozitívne** | **☒    Žiadne** | **☐   Negatívne** |
| **Vplyvy na informatizáciu** | **☐     Pozitívne** | **☒     Žiadne** | **☐   Negatívne** |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe | **☐     Pozitívne** | **☒     Žiadne** | **☐   Negatívne** |
| **☐     Pozitívne** | **☒     Žiadne** | **☐   Negatívne** |
| **Vplyvy na manželstvo, rodičovstvo a rodinu** | **☐     Pozitívne** |  **☒     Žiadne** | **☐   Negatívne** |

|  |
| --- |
| **10.  Poznámky** |
|  |
| **11.  Kontakt na spracovateľa** |
| e-mail: andrej.batel@land.gov.sk, tel.: 02/59 266 349e-mail: renata.bodova@land.gov.sk, tel.: 02/59 266 370e-mail: tamara.dudascikova@land.gov.sk, tel.: 02/59 266 551 |
| **12.  Zdroje** |
| Konzultácie k problematike nastávajúcich zmien v novelizovanom nariadení boli vykonané s podnikateľskými subjektami, ktoré sa do školského programu bežne zapájajú.Konzultácie prebiehali od 03.02.2021 do 03.03.2021 verejnou formou, formou rokovaní, písomnou formou a formou komunikácie na diaľku (telefonicky, elektronickou poštou), a ich hlavnými bodmi bolo zavedenie dodatočnej pomoci a úprava výšok základnej pomoci na dodávanie alebo distribúciu poľnohospodárskych výrobkov školského ovocia a zeleniny a školského mlieka a mliečnych výrobkov pre deti alebo žiakov. |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia Legislatívnej rady vlády Slovenskej republiky k navrhovanému nariadeniu vlády svojím elektronickým dokumentom č. 077/2021 zo dňa 20.05.2021 predložila svoje nesúhlasné stanovisko k navrhovanému nariadeniu vlády s pripomienkami, ktoré vrátane týchto pripomienok znie: „**II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K vplyvom na podnikateľské prostredie**Komisia žiada predkladateľa o doplnenie hlavných bodov a výsledkov uskutočnených konzultácií v časti 3.2. Analýzy vplyvov na podnikateľské prostredie.Pozitívny vplyv je v zavedení dodatočnej pomoci na dodávanie alebo distribúciu školských mliečnych výrobkov alebo školského ovocia a zeleniny v rámci školského programu, v dôsledku zavedenia ktorej sa zvýši celková pomoc poskytovaná na tieto činnosti. Komisia odporúča pozitívny vplyv vyčísliť na modelovom príklade.Priemerná poskytnutá pomoc na jednu porciu ovocia či zeleniny je 0,82€ a 0,18€ pre jednu porciu z mliečnych výrobkov. (*Výpočet na základe priemeru hodnôt pripadajúcich na 1 žiaka uvedených v prílohe č. 1 Nariadenia vlády*) Pre 1 školu, ktorá má 1 000 žiakov tak výška pomoci bude predstavovať 1 €/1 porcia na žiaka\* 1 000 žiakov \* 18 priemerný počet školských dní v mesiaci = 18 000 €.Komisia žiada vyznačiť aj negatívne vplyvy v súvislosti s administratívnymi vplyvmi v súvislosti s podaním žiadosti o schválenie na zabezpečovanie činnosti, žiadosti o zmenu alebo doplnenie schválenia, žiadosť o pridelenie maximálnej výšky pomoci. Štandardizovaná časová náročnosť 1 žiadosti - 200 minút - 23,60 € x 3 = 70,8€. Výpočet na základe Kalkulačky vplyvov. **K sociálnym vplyvom**Predložený návrh nariadenia v §6 a §7 zavádza tzv. dodatočnú pomoc na dodávanie alebo distribúciu poľnohospodárskych výrobkov v rámci školského programu, ktorá má slúžiť na pokrytie DPH za tieto poľnohospodárske výrobky. Ako sa konštatuje v bodoch 25, 38 a 39 osobitej časti Dôvodovej správy, ak by táto dodatočná pomoc, ktorá by bola poskytovaná výlučne z prostriedkov štátneho rozpočtu, bola poskytovaná v dostatočne vysokej výške na pokrytie celej úhrady, tieto poľnohospodárske výrobky by sa z pohľadu príslušných škôl, detí alebo žiakov pre tieto deti alebo žiakov v rámci školského programu dodávali alebo distribuovali úplne zadarmo, nakoľko celá protihodnota za toto ich dodanie alebo distribúciu by bola tvorená len pomocou – a to základnou a dodatočnou.Predkladateľ v doložke vybraných vplyvov zhodnotil sociálne vplyvy predloženého návrhu nariadenia ako žiadne sociálne vplyvy. Na základe vyššie uvedeného je však zrejmé, že predmetný návrh nariadenia bude mať v prípade dostatku pridelených finančných prostriedkov štátneho rozpočtu pozitívne sociálne vplyvy na deti, žiakov a ich rodiny. Komisia považuje za potrebné, aby predkladateľ identifikoval sociálne vplyvy v bode 9. doložky vybraných vplyvov a vypracoval analýzu sociálnych vplyvov podľa Metodického postupu pre analýzu sociálnych vplyvov (Príloha č. 4 Jednotnej metodiky na posudzovanie vybraných vplyvov). V analýze sociálnych vplyvov by malo ísť o hodnotenie v rámci bodu 4.2 – prístup k zdrojom, právam, tovarom a službám. Analýza sociálnych vplyvov sa podľa Jednotnej metodiky na posudzovanie vybraných vplyvov stáva povinnou súčasťou predkladaného materiálu. Uvedené je potrebné zároveň zohľadniť v informácii o sociálnych vplyvoch predloženého návrhu zákona vo všeobecnej časti dôvodovej správy.**III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.“.**Vyhodnotenie pripomienok Stálej pracovnej komisie Legislatívnej rady vlády Slovenskej republiky k navrhovanému nariadeniu vlády:** Analýza sociálnych vplyvov navrhovaného nariadenia vlády bola dopracovaná, a tento vplyv bol vykázaný aj v príslušných sprievodných dokumentoch k tomuto návrhu.Hlavné body konzultácií s podnikateľskými subjektmi ohľadom navrhovaného nariadenia vlády boli doplnené do doložky vybraných vplyvov k tomuto návrhu, ako aj do analýzy jeho vplyvov na podnikateľské prostredie.K vykázanému pozitívnemu vplyvu navrhovaného nariadenia vlády na podnikateľské prostredie bol v časti 3.3 analýzy vplyvov na podnikateľské prostredie uvedený aj modelový príklad, o koľko sa pomoc poskytovaná na dodávanie alebo distribúciu školského mlieka a mliečneho výrobku deťom alebo žiakom v rámci školského programu navýši dodatočnou pomocou po jej zavedení.Navrhované nariadenie vlády nezvyšuje administratívnu náročnosť prípravy žiadostí o schválenie poskytovania pomoci na vykonávanie školského programu v Slovenskej republike, žiadostí o zmenu alebo doplnenie týchto schválení, žiadostí o pridelenie maximálnej výšky pomoci na vykonávanie školského programu v Slovenskej republike, ani žiadostí o poskytnutie pomoci na vykonávanie školského programu v Slovenskej republike. |